  Туспуктэм: Ольга Козачёк Ольга Козачёк Корреспондент Наталия Сильвестрова 1-тӥ инвожое Удмуртиысь зоопаркын Нылпиосты утёнъя нуналэз пусйизы. Пиналъёс но быдэ вуымтэос понна ужрад «Общественная палата Удмуртии – детям» ӵектос улсын витетӥзэ орчиз. Ужрадэ ивортодэтъя «Удмуртия» агентстволэн корреспондентэз вуылӥз. « Котькуд ар Удмуртиысь мер палата карысьтымы зоопаркен ӵош пинлъёслы праздник ортчытэ. Ӟечкыласько тӥледыз Нылпиосты утёнъя калыккуспо нуналэн! » Степан Чирков, Удмуртиысь мер палаталэн кивалтӥсезлэн воштӥсез Зоопарке пыронын пиналъёсты гондыр, кион но мультфильмысь Алекс арыслан мунёос пумитазы. Шулдыръяськонын «Здесь начинаются чудеса!» программа радъяськиз, нылпи коллективъёс карын улӥсьёслы но куноослыконцерт возьматӥзы. Вань мылкыд карисьёс зоопаркын ужасьёслэсь валъёсты, фламингоосты, заресь котикъёсты, моржъёсты сюдэмзэс адӟизы. Озьы ик пӧйшуръёс быгатонлыкъёсынызы паймытӥзы. Кылсярысь, морж тупен но кульчоен шудэмзэ возьматӥз. Фото: Ольга Козачек Нылпиос понна «Мир профессий» но ГТО куронъёсты быдэстонъя ноинтерактивной площадкаос ужазы, шудонъёс ортчизы, пиналъёс асфальт вылын суредаськизы. Туспуктон инты радъямын вал, пряникъёс вылэ суредаськонъя, жагез нимаз люканъя но экологи улон сямъя мастер-классъёс ужазы. « Экологической, спортивной, патриотической визьнодан, ужудысъёсын тодматон – ваньзэ тае туннэ асьме площадкаосысьтымы адӟыны быгатӥськоды » Степан Чирков, Удмуртиысь мер палаталэн кивалтӥсезлэн воштӥсез Моржъёслэн вольерзы котырын майтал пульыосын шоу возьматӥзы. Озьы ик Нылпиосты утёнъя нунал улсын ужрадъёс Калыкъёслэн эшъяськон юртазы но «Адели» реабилитаци центрын ортчизы. Тегъёс: пиналъёс праздникъёс Зоопарк Ижкар Удмуртия  